Babelscape/SREDFM huggingface dataset:
Ευρωαμερική

Η Ευρωαμερική (επίσης γνωστή ως Λαυρωσία – δεν πρέπει να συγχέεται με τη Λαυρασία, – η Παλιά Κόκκινη Ήπειρος ή το Παλιά Κόκκινη Ήπειρος Ψαμμίτη) ήταν μια μικρή υπερήπειρος που δημιουργήθηκε κατά την Δεβόνια περίοδο ως αποτέλεσμα μιας σύγκρουσης μεταξύ των κρατώνων της Λαυρεντίας, της Βαλτικής και της Αβαλονίας κατά τη διάρκεια της Καληδονιακής ορογένεσης, περίπου 410 εκατομμύρια χρόνια πριν. Στα τέλη του Λιθανθρακοφόρου, τα τροπικά δάση βρίσκονταν πάνω από τον ισημερινό της Ευραμερικής. Μια μεγάλη απότομη αλλαγή στη βλάστηση συνέβη όταν το κλίμα έγινε ξηρότερο. Το δάσος κατακερματίστηκε και οι λυκοψίδες που κυριαρχούσαν τους υγρότοπους αραίωσαν, για να αντικατασταθούν από φτέρες. Υπήρχε επίσης μια μεγάλη απώλεια στη πολυμορφία των αμφιβίων ενώ, ταυτόχρονα, το πιο ξηρό κλίμα πυροδότησε τη διαφοροποίηση των ερπετών.
Βαλκανικό Πρωτάθλημα Ιστιοπλοΐας 1971

Το Βαλκανικό Πρωτάθλημα Ιστιοπλοΐας 1971, γνωστό ως Ε΄ Βαλκανικοί Ιστιοπλοϊκοί Αγώνες ήταν η 5η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Βουλγαρική Ιστιοπλοική Ομοσπονδία. Η διοργάνωση πραγματοποιήθηκε στο Νεσέμπαρ από την Παρασκευή 10 έως και την Πέμπτη 16; Σεπτεμβρίου του 1971.<ref name=10/9/1971>Εφημερίδα Μακεδονία, 10/9/1971, σ. 4 "efimeris.nlg.gr", Ανακτήθηκε 17 Ιουλίου 2018</ref><ref name=15/9/1971>Εφημερίδα Μακεδονία, 15/9/1971, σ. 9 "efimeris.nlg.gr", Ανακτήθηκε 17 Ιουλίου 2018</ref><ref name=16/9/1971>Εφημερίδα Μακεδονία, 16/9/1971, σ. 7 "efimeris.nlg.gr", Ανακτήθηκε 17 Ιουλίου 2018</ref><ref name=17/9/1971>Εφημερίδα Μακεδονία, 17/9/1971, σ. 4 "efimeris.nlg.gr", Ανακτήθηκε 17 Ιουλίου 2018</ref>

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές από τις χώρες Βουλγαρία, Γιουγκοσλαβία, Ελλάδα, Ρουμανία και Τουρκία.

Στον πίνακα των μεταλλίων στο Φινν πρωταθλητής αναδείχθηκε ο Ηλίας Χατζηπαυλής για την Ελλάδα. Τη δεύτερη και την τρίτη θέση κατέκτησαν οι Έλληνες Αναστάσιος Μπουντούρης και Παπαϊωάννου. Στο Φλάινγκ Ντάτσμαν πρωταθλητής αναδείχθηκε ο Χρήστος Μπόνας για την Ελλάδα. Το ασημένιο και το χάλκινο μετάλλιο κατέκτησαν Γιουγκοσλάβοι και Βούλγαροι αθλητές.

Τη σύνθεση της Εθνικής Ελλάδας αποτέλεσαν οι Ηλίας Χατζηπαυλής, Αναστάσιος Μπουντούρης, Παπαϊωάννου και Σαρικαβάζης στο Φινν και Δήμου και Χρήστος Μπόνας στο Φλάινγκ Ντάτσμαν. 

Στην κατηγορία Φινν η κάθε χώρα συμμετείχε με 4 σκάφη και στην κατηγορία Φλάινγκ Ντάτσμαν με 2.
Αιτωλικός Πόλεμος

Ο Αιτωλικός Πόλεμος (191-189 π.Χ.) διεξήχθη μεταξύ των Ρωμαίων και των Αχαιών και Μακεδόνων συμμάχων τους αφενός, και της Αιτωλικής Συμπολιτείας και των Αθαμανών συμμάχων τους αφετέρου. Οι Αιτωλοί είχαν προσκαλέσει τον Αντίοχο Γ΄ τον Μέγα στην Ελλάδα, ο οποίος μετά την ήττα του από τους Ρωμαίους είχε επιστρέψει στην Ασία, πράγμα που άφησε τους Αιτωλούς και τους Αθαμανούς χωρίς συμμάχους. Με τον Αντίοχο έξω από την Ευρώπη, οι Ρωμαίοι και οι σύμμαχοί τους επιτέθηκαν στους Αιτωλούς. Μετά από ένα χρόνο συγκρούσεων, οι Αιτωλοί ηττήθηκαν και εξαναγκάστηκαν να πληρώσουν από 1.000 ασημένια τάλαντα στους Ρωμαίους.
Στενό της Κορέας

Το Στενό της Κορέας είναι θαλάσσιο πέρασμα μεταξύ της Νότιας Κορέας και της Ιαπωνίας, που συνδέει την Ανατολική Θάλασσα της Κίνας, τη Κίτρινη Θάλασσα (Δυτική θάλασσα) και τη Θάλασσα της Ιαπωνίας στο βορειοδυτικό Ειρηνικό Ωκεανό. Το στενό χωρίζεται από το νησί Τσουσίμα στο δυτικό κανάλι και το στενό Τσουσίμα ή Ανατολικό Κανάλι.
Κοιλάδα του Βραχμαπούτρα

δεξιά|μικρογραφία|200x200εσ|Δορυφορική άποψη του δέλτα Βραχμαπούτρα-Γάγγη
Η Κοιλάδα του Βραχμαπούτρα (Βόρεια Βεγγάλη του Άσαμ) είναι μια περιοχή που βρίσκεται μεταξύ των λοφώδων περιοχών της ανατολικής και βορειοανατολικής περιοχής των Ιμαλαΐων.

Η κοιλάδα αποτελείται από τη δυτική κοιλάδα της Βραχμαπούτρα που καλύπτει τις επαρχίες Ντούμπρι, Γκοαλπάρα και Καμρούπ, η κεντρική περιοχή της κοιλάδας του Βραχμαπούτρα καλύπτει τις επαρχίες Νταρράνγκ, Ναγκαόν και Σονιτπούρ, και την ανατολική περιοχή της κοιλάδας του Βραχμαπούτρα που καλύπτει τις επαρχίες Λαχιμπούρ, Ντιμπρουγκάρ και Σιμπσαγκάρ. Ο ποταμός Τίστα στη Βόρεια Βεγγάλη επίσης ξηραίνεται στον Ποταμό Βραχμαπούτρα.

Η Κοιλάδα του Βραχμαπούτρα έχει κλίμα που μοιάζει με το τροπικό κλίμα δάσους βροχής, παρέχοντας μερικά από τα πιο παραγωγικά εδάφη στον κόσμο. Ο Ποταμός Βραχμαπούτρας ρέει από το Άσαμ στη Βεγγάλη, όπου συναντά το ποταμό Γάγγη για να σχηματίσει το μεγαλύτερο δέλτα στον κόσμο και τελικά εκβάλλει στον Κόλπο της Βεγγάλης στα νότια.
Γιάνις Τίμα

Ο Γιάνις Τίμα (λετονικά: "Jānis Timma"),(Κράσλαβα, 2 Ιουλίου 1992) είναι Λετονός επαγγελματίας καλαθοσφαιριστής και διεθνής με την Εθνική Λετονίας. Με ύψος 2.03 μ. αγωνίζεται ως Σμολ φόργουορντ στην Ευρωλίγκα και την VTB Λίγκα για την Χίμκι.
Αξέλ Τουπάν

Ο Αξέλ Τουπάν (γαλλικά: "Axel Toupane"), (Μυλούζ, 23 Ιουλίου 1992) είναι Γάλλος επαγγελματίας καλαθοσφαιριστής και διεθνής με την Εθνική Γαλλίας, που αγωνίζεται ως Σούτινγκ γκαρντ και Σμολ φόργουορντ για τους Μιλγουόκι Μπακς.
Πσέμισλ Β΄

Ο Πσέμισλ Β΄ ο "υστερότοκος" (πολων.: "Przemysł", 14 Οκτωβρίου 1257 - 8 Φεβρουαρίου 1296) από τον Οίκο των Πιαστ ήταν δούκας της Μεγάλης Πολωνίας (1279-96), δούκας του Πόζναν (1257-79), της Κρακοβίας (1290-91) τού Γκντάνσκ Πομερανίας (1294-96) και βασιλιάς της Πολωνίας (1295-96).
Τζίνο Μπαρτάλι

Ο Τζίνο Μπαρτάλι ("Gino Bartali", Ιππότης του Μεγάλου Σταυρού OMRI ; 18 Ιουλίου 1914 – 5 Μαΐου 2000), γνωστός με το ψευδώνυμο Gino the Pious και (στην Ιταλία) Ginettaccio, ήταν Ιταλός πρωταθλητής της ποδηλασίας. Ήταν ο διασημότερος Ιταλός ποδηλάτης πριν τον Β' Παγκόσμιο Πόλεμο, έχοντας κερδίσει δυο φορές τον ποδηλατικό Γύρο της Ιταλίας (1936, 1937) και τον ποδηλατικό Γύρο της Γαλλίας το 1938. Μετά τον πόλεμο, πρόσθεσε ακόμα δυο νίκες και στις δυο αυτές εκδηλώσεις : στον Γύρο της Ιταλίας το 1946 και στον Γύρο της Γαλλίας το 1948. Η δεύτερη και τελευταία νίκη του στον Γύρο της Γαλλίας το 1948 τού χάρισε το μεγαλύτερο κενό στις νίκες στην ίδια διοργάνωση.

Τον Σεπτέμβριο του 2013, 13 χρόνια μετά τον θάνατό του, ο Μπαρτάλι αναγνωρίστηκε ως "Righteous Among the Nations" από τον Yad Vashem για τις προσπάθειές του να βοηθήσει τους Εβραίους κατά τον Β' Παγκόσμιο Πόλεμο.
Βατρούσκα

Η Βατρούσκα (λευκορωσικά, ρωσικά και ουκρανικά: ) είναι Ανατολικοευρωπαϊκό γλύκισμα (πίρογκ) που διαμορφώνεται όπως ένα δαχτυλίδι από ζύμη με κουάρκ στη μέση, μερικές φορές με την προσθήκη σταφίδων ή κομματιών φρούτων. Το πιο σύνηθες μέγεθος είναι περίπου πέντε εκατοστά σε διάμετρο, αλλά υπάρχουν και μεγαλύτερες μορφές. Οι βατρούσκα συνήθως ψήνονται με γλυκιά ζύμη ψωμιού. Οι αλμυρές ποικιλίες παρασκευάζονται χρησιμοποιώντας μη γλυκοποιημένη ζάχαρη, ζύμη, ενώ στη γέμιση προστίθεται κρεμμύδι.

Η ετυμολογία της λέξης είναι αβέβαιη. Μια ευρέως διαδεδομένη υπόθεση λέει ότι το όνομά της προέρχεται από τη λέξη βάτρα που σημαίνει "φωτιά" σε ορισμένες Σλαβικές γλώσσες. Εναλλακτικές υποθέσεις αναφέρουν είτε το ρήμα τερέτ (тереть, "τρίβω" ή "ψήνω") ή με τον όρο τβόρογκ (творог, "κουάρκ").
Τσβίκλα

"Ćwikła z chrzanem" (Τσβίκλα με μικρή προσθήκη [[χρένο]]υ)
Το τσβίκλα (πολωνικά) ή τσβίκλι () είναι πολωνική και Δυτικής ουκρανική σαλάτα ή ρελίς που παρασκευάζεται με βρασμένα τριμμένα παντζάρια και  τριμμένο χρένο. Άλλα συστατικά περιλαμβάνουν συχνά τη ζάχαρη, το αλάτι, το χυμό λεμονιού και μερικές φορές κύμινο, μήλα, κόκκινο ξηρό κρασί, γαρύφαλλο, και ψιλοκομμένο μαϊντανό. Το Τσβίκλα συνήθως σερβίρεται ως συνοδευτικό σε κρέας, ιδιαίτερα σε ψητό ή καπνιστό.
Ελεονώρα Ντανιέλ

Η Ελεονώρα Ντανιέλ (ιταλικά:Eleonora Daniele) (γενν. 20 Αυγούστου 1976,Πάντοβα) είναι Ιταλίδα δημοσιογράφος, παρουσιάστρια τηλεοπτικών εκπομπών και ηθοποιός.

Αποφοίτησε από το Τμήμα Επιστήμης της Επικοινωνίας του Ανοικτού Πανεπιστημίου της Ρώμης 
το 2013 και εργάζεται ως επαγγελματίας δημοσιογράφος από τον Ιανουάριο του
2016.
Κολ Γκαλί

Ο Κολ Γκαλί (, Μπασκιρικά: Ҡол Ғәли, τσουβασικά: Кул Али, , "Kul Gali", έζησε περίπου στο 1183-1236) ήταν διάσημος Μουσουλμάνος Βούλγαρος του Βόλγα ποιητής, ο ιδρυτής της μεσαιωνικής ταταρικής λογοτεχνίας. Το πιο γνωστό του ποίημα είναι το Κισσάι Γιοσίφ ("Ιστορία του Γιουσούφ"), γραμμένο στη λογοτεχνική γλώσσα Τούρκι, η οποία δεν είναι αμοιβαία κατανοητή με την σύγχρονη ταταρική, μπασκιρική και τσουβασική γλώσσα. 

Πιστεύεται ότι γεννήθηκε σε αυτό που σήμερα  είναι γνωστό ως Ανατολικό Ταταρστάν. Σπούδασε στο Χορασμικό μεντρεσέ. Έγραψε το αθάνατο ποίημά του το 1233. Πιθανότατα σκοτώθηκε το 1236 κατά την Μογγολική εισβολή στη Βουλγαρία του Βόλγα.
Φώτος Γιοφύλλης

Ο Φώτος Γιοφύλλης (1887 – 1981) ήταν Έλληνας δημοτικιστής ποιητής, δημοσιογράφος και ζωγράφος. Το πραγματικό του όνομα ήταν Σπύρος Μουσούρης.
Βαλκανικό Πρωτάθλημα Κωπηλασίας 1975

Το Βαλκανικό Πρωτάθλημα Κωπηλασίας 1975, γνωστό ως Α΄ Βαλκανικοί Αγώνες Κωπηλασίας ήταν η πρώτη διοργάνωση του Βαλκανικού Πρωταθλήματος Κωπηλασίας, που διοργανώθηκε από την Ελληνική Κωπηλατική Ομοσπονδία Φιλάθλων Ναυτικών Σωματείων και τον Ναυτικό Όμιλο Ιωαννίνων. Η διοργάνωση πραγματοποιήθηκε στη Λίμνη Παμβώτιδα, στα Ιωάννινα από την Παρασκευή 19 έως και το Σάββατο 20 Σεπτεμβρίου του 1975.<ref name=19/9/1975>Εφημερίδα Μακεδονία,19/9/1975, σ. 4 "efimeris.nlg.gr", Ανακτήθηκε 19 Ιουλίου 2018</ref><ref name=23/9/1975>Εφημερίδα Ριζοσπάστης, 23/9/1975, σ. 8 "efimeris.nlg.gr", Ανακτήθηκε 19 Ιουλίου 2018</ref>

Στο πρωτάθλημα διεξήχθησαν τα αγωνίσματα μονό σκιφ, διπλό σκιφ, δίκωπος με πηδαλιούχο, δίκωπος χωρίς πηδαλιούχο, τετράκωπος με πηδαλιούχο, τετράκωπος χωρίς πηδαλιούχο και οκτάκωπος με πηδαλιούχο και έλαβαν μέρος μόνο άνδρες αθλητές από τις χώρες Βουλγαρία, Γιουγκοσλαβία, Ελλάδα και Ρουμανία.

Πρωταθλήτρια χώρα αναδείχθηκε η Βουλγαρία κατακτώντας χρυσά μετάλλια στο μονό σκιφ, στο διπλό σκιφ και στην οκτάκωπο με πηδαλιούχο. Τα υπόλοιπα χρυσά κατέκτησαν η Γιουγκοσλαβία και η Ρουμανία στη δίκωπο και τετράκωπο χωρίς πηδαλιούχο και δίκωπο και τετράκωπο με πηδαλιούχο αντίστοιχα.
Μπολέσλαφ-Γιέζι Β΄

Ο Μπολέσλαφ-Γιέζι Β΄, πολων. Bolesław II (1305-10 - 7 Απριλίου 1340) από τον Οίκο των Πιαστ ήταν βασιλιάς της Γαλικίας-Βολινίας (1323-40) με το όνομα Γεώργιος (Πολων. Γιέζι [Jerzy], ρωσ. Γιούρι).
Σπύρος Μουσούρης

Με το όνομα Σπύρος Μουσούρης είναι γνωστά τα εξής πρόσωπα:
* Σπύρος Μουσούρης (1887-1981), ποιητής, δημοσιογράφος και ζωγράφος, γνωστός με το ψευδώνυμο "Φώτος Γιοφύλλης"
* Σπύρος Μουσούρης (1907-1965), ηθοποιός του θεάτρου και του κινηματογράφου
* Σπύρος Ν. Μουσούρης (1939), ζωγράφος και ποιητής
"Για άλλα πρόσωπα με αυτό το επώνυμο βλέπε Μουσούρης."
Γκάρι Μπιτς

Ο Γκάρι Μπιτς (Gary Beach, 10 Οκτωβρίου 1947 - 17 Ιουλίου 2018) ήταν Αμερικανός ηθοποιός της τηλεόρασης, του θεάτρου και του κινηματογράφου, περισσότερο γνωστός για τον ρόλο του Roger De Bris στην θεατρική και στην κινηματογραφική παραγωγή της ταινίας "Οι Παραγωγοί".
Αββαείο Σαιν-Μεντάρ

Το Αββαείο Σαιν-Μεντάρ (γαλλικά: "Abbaye Saint-Médard") είναι αββαείο ευρισκόμενο στο Σουσί της Γαλλίας.
Μπομπ τσορμπά

μικρογραφία|Βουλγαρική σούπα φασολιού με ντομάτες και κόκκινο πιπέρι
Το Μπομπ τσορμπά () είναι εθνικό βουλγαρικό πιάτο. Το όνομα μεταφράζεται σε "σούπα με φασόλια". Είναι μια σούπα που παράγεται από ξηρά φασόλια, κρεμμύδια, ντομάτες, τσουμπρίτζα ή ντζόντζεν (δυόσμος) και καρότα.

Οι τοπικές παραλλαγές μπορεί επίσης να αποκλείσουν τα καρότα ή να περιλαμβάνουν πάπρικα, πατάτες ή ακόμα και κάποιο είδος κρέατος.
Σοτίς πουρί

μικρογραφία|Σοτίς πουρί
Το Σοτίς πουρί ή απλά σότι () είναι είδος παραδοσιακού γεωργιανού ψωμιού, κατασκευασμένο από λευκό αλεύρι και σχηματισμένο όπως ένα κανό. Το Σότι ψήνεται σε ειδικό φούρνο που λέγεται "τόνε" ή "τορνέ/τούρνε" (παλαιά γεωργιανά). Η λέξη είναι συγγενής με την ταντούρ. Το ψωμί σερβίρεται όπως και κάθε άλλο ψωμί, αλλά συνήθως είναι πιο δημοφιλές σε ειδικές γιορτές όπως το Πάσχα, τα Χριστούγεννα και την Πρωτοχρονιά, καθώς και σε γενέθλια και γάμους.
Λάνα Τάρνερ

Η Λάνα Τάρνερ (Lana Turner, πλήρες ονοματεπώνυμο "Lana Jean Turner", 8 Φεβρουαρίου 1921 – 29 Ιουνίου 1995) ήταν Αμερικανίδα ηθοποιός του ραδιοφώνου, του κινηματογράφου, του θεάτρου και της τηλεόρασης. Κατά τη διάρκεια της σταδιοδρομίας της, η οποία κράτησε για περισσότερο από μισόν αιώνα, έγινε γνωστή τόσο ως δραματική καλλιτέχνης, όσο και ως μοντέλο. Παράλληλα η προσωπική της ζωή υπήρξε πολυτάραχη. Στα μέσα της δεκαετίας του ’40 η Τάρνερ αναγνωρίζονταν ήδη ως μία από τις πλέον ακριβοπληρωμένες αλλά και πιο σκληρά εργαζόμενες γυναίκες στις Ηνωμένες Πολιτείες, όπως επίσης και σαν μια από τις μεγαλύτερες πρωταγωνίστριες της κινηματογραφικής εταιρείας «Metro Goldwyn Mayer», μια σταρ με ιδιαίτερη επιρροή στην κοινωνία της εποχής της.
Η σταδιοδρομία της ξεκίνησε από την ηλικία των 15 ετών, ενώ ένα χρόνο μετά υπέγραψε το πρώτο της επαγγελματικό συμβόλαιο με την εταιρεία «Warner Bros». Η πρώτη ταινία στην οποία έλαβε μέρος ήταν το έργο "Δε θα Λησμονήσουν Ποτέ (They Won’t Forget, 1937)" σε σκηνοθεσία του Μέρβιν ΛεΡόι. Το 1957 έλαβε την πρώτη της και μοναδική υποψηφιότητα για Όσκαρ Α' Γυναικείου Ρόλου για την ταινία "Η Ομορφιά της Κολάσεως (Peyton Place, 1957)" του Μαρκ Ρόμπσον. Το 1958 η κόρη της Τάρνερ, Σέριλ Κρέιν δολοφόνησε τον εραστή της μητέρας της και μαφιόζο Τζόνι Στομπανάτο κατά τη διάρκεια ενός καυγά στο σπίτι της ηθοποιού στο Μπέβερλι Χιλς. Η τελευταία εμφάνιση της Λάνα Τάρνερ στο σινεμά καταγράφηκε το 1980 ενώ δύο χρόνια αργότερα συμμετείχε στην τηλεοπτική σειρά «Falcon Crest» ως guest star. Το 1992 διαγνώσθηκε με καρκίνο του λάρυγγα, μια νόσο λόγω της οποίας έφυγε από τη ζωή σε ηλικία 74 ετών.
Άκης Ιωακείμ

Ο Ιωακείμ Ιωακείμ, γνωστός ως Άκης Ιωακείμ, γεννημένος στις 16 Σεπτεμβρίου 1975 στη Λευκωσία της Κύπρου, είναι Κύπριος πρώην διεθνής ποδοσφαιριστής, ο οποίος αγωνιζόταν στην θέση του αμυντικού.
Ίνσαμ-τζου

Το Ίνσαμ-τζου (인삼주), που ονομάζεται επίσης λικέρ γκίνσενγκ ή κρασί γκίνσενγκ είναι αλκοολούχο ποτό που παρασκευάζεται από το γκίνσενγκ. Όπως το ίδιο το γκίνσενγκ, το λικέρ είναι μια από τις σπεσιαλιτέ της Βόρειας και Νότιας Κορέας.

Το αλκοόλ μπορεί να σερβιριστεί είτε κρύο ή ζεστό. Στην Κορέα, οι άνδρες καταναλώνουν το ίνσαμ-τζου για τις υποτιθέμενες ιδιότητες ισχύος και ζωτικότητας.
Γκαζιαντέπ Μπασκετμπόλ

Η Γκαζιαντέπ Μπασκετμπόλ είναι μία τουρκική ομάδα καλαθοσφαίρισης με έδρα την Γκαζιαντέπ της νοτιοανατολικής Τουρκίας. Ιδρύθηκε το 2007. Το στάδιό της είναι το Karataş Şahinbey Sport Hall με χωρητικότητα 6.400 ατόμων. 

Η ομάδα μετέχει στο Πρωτάθλημα Τουρκίας.
Εσκισεχίρ Μπάσκετ

Η Εσκισεχίρ Μπάσκετ, επίσης γνωστή ως Nesine.com Eskişehir Basket και Ολίν Εντιρνέ είναι τουρκική ομάδα καλαθοσφαίρισης με έδρα το Εσκισεχίρ. Το στάδιο της ομάδας είναι το Anadolu Üniversitesi Sport Hall με χωρητικότητα 5.000 ατόμων. Η ομάδα ιδρύθηκε το 2006.

Η ομάδα διαγωνίζεται στο Πρωτάθλημα Τουρκίας.

Την σεζόν 2017-18 η Εσκισεχίρ έφτασε στην έβδομη θέση του Πρωταθλήματος Τουρκίας, κερδίζοντας έτσι την πρόκριση στο Μπάσκετμπολ Τσάμπιονς Λιγκ της επόμενης σεζόν. Στις 13 Ιουλίου του 2018, η Εσκισεχίρ αποχώρησε από τις επόμενες σεζόν του Μπάσκετμπολ Τσάμπιονς Λιγκ και του Πρωταθλήματος Τουρκίας.
Λεξικό Τριανταφυλλίδη

Το Λεξικό της κοινής νεοελληνικής, γνωστό ως Λεξικό Τριανταφυλλίδη, είναι μονόγλωσσο λεξικό της κοινής νέας ελληνικής γλώσσας. Εκδόθηκε το 1998 από το "Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη)" (που φέρει το όνομα του Μανόλη Τριανταφυλλίδη), στο Αριστοτέλειο Πανεπιστήμιο Θεσσαλονίκης. Το εγχείρημα ξεκίνησε το 1968. Το Διοικητικό Συμβούλιο απαρτιζόταν από εξέχοντες φιλολόγους. Υπεύθυνος για τις ετυμολογίες ήταν ο Ευάγγελος Πετρούνιας (1935‑2016).

Το βιβλίο υπάρχει και σε διαδικτυακή μορφή στην Πύλη για την ελληνική γλώσσα (Κέντρο Ελληνικής Γλώσσας). Περιλαμβάνονται: η προφορά γραμμένη με το Διεθνές Φωνητικό Αλφάβητο (με μικρές αλλαγές), ορισμοί, παραδείγματα και ετυμολογία. Δεν περιλαμβάνει κύρια ονόματα. Επίσης, παραπέμπει σε κλιτικά παραδείγματα για ουσιαστικά, επίθετα και για ρήματα.
Μεγκερντίτς Πορτουκαλιάν

Ο Μεγκερντίτς Πορτουκαλιάν (αρμενικά: ), γεννηθείς στις 21 Οκτωβρίου 1848 στην Κωνσταντινούπολη και αποβιώσας το 1921 στη Μασσαλία, ήταν Αρμένιος εκπαιδευτικός και δημοσιογράφος, ο οποίος έγινε γνωστός ως ο ιδρυτής του Κόμματος Αρμενακάν, στο Βαν το 1885.
Λευκορωσικό Πατριωτικό Κόμμα

Το Λευκορωσικό Πατριωτικό Κόμμα (λευκορωσικά: Беларуская патрыятычная партыя, Biełaruskaja patryjatyčnaja partyja, BPP) είναι πολιτικό κόμμα στην Λευκορωσία πιστό στον Πρόεδρο Αλεξάντερ Λουκασένκο. Ο Νικολάι Ουλάχοβιτς είναι ο πρόεδρος του κόμματος.
Σιβκάρ Μπαπούτζι Ταλπάντε

Ο Σιβκάρ Μπαπούτζι Ταλπάντε (ινδικά: Shivkar Bāpuji Talpade, 1864 – 1916) ήταν Ινδός μελετητής ο οποίος λέγεται πως κατασκεύασε ένα μη επανδρωμένο αεροπλάνο το 1895. Ο Ταλπάντε ζούσε στη Βομβάη και ήταν μελετητής της σανσκριτικής λογοτεχνίας και των Βεδών.
Πλατεία Μερκάντι

Η Πλατεία Μερκάντι (Πλατεία των Εμπόρων στα μιλανέζικα) είναι μια πλατεία του Μιλάνου, που δημιουργήθηκε ως το κέντρο της ζωής της πόλης στην εποχή του μεσαίωνα, και αργότερα μετατράπηκε στην οδό Μερκάντι. Ως πλατεία Μερκάντι εννοείται, στην καθομιλουμένη, η πλατεία που οριοθετείται από το Ανάκτορο του Λόγου, τον Οίκο των Πανιγκαρόλα και τη Στοά των Όσι.
Ερρίκος Λίτσης

Ο Ερρίκος Λίτσης (1955) είναι Έλληνας ηθοποιός του κινηματογράφου, του θεάτρου και της τηλεόρασης. Είναι κυρίως γνωστός για τις συνεργασίες του με τον Γιάννη Οικονομίδη, για τις ταινίες "Σπιρτόκουτο" (2002) και "Η ψυχή στο στόμα" (2006). Στην τηλεόραση έχει συμμετάσχει σε σειρές όπως οι "10η Εντολή", "Άμυνα ζώνης" και "Το Δέκα", ενώ στο θέατρο έχει ερμηνεύσει έργα των Ιάκωβου Καμπανέλλη και Κόνορ ΜακΦέρσον.
Αλεχάντρα Γκαρσία

Η Αλεχάντρα Γκαρσία ("Alejandra Cid García", 26 Μαΐου 1991 -) είναι Μεξικανή ηθοποιός, τραγουδίστρια, μοντέλο, παρουσιάστρια και DJ. 

Στην ηλικία των 10 ετών συμμετείχε σε ένα διαγωνισμό ομορφιάς στο Λεόν το οποίο κέρδισε προετοιμάζοντας έναν μονόλογο. Παρουσίασε ένα νεανικό τηλεοπτικό πρόγραμμα στην Televisa del Bajío, σπούδασε τραγούδι και σε ηλικία 15 ετών έλαβε μέρος σε ακρόαση για μια μουσικό γκρουπ, με την οποίο ταξίδεψε στην Ομοσπονδιακή Περιφέρεια, αλλά λίγο αργότερα αποχώρησε.

Το 2007, πέρασε από casting στο Κέντρο Εκπαίδευσης Τεχνών Televisa (CEA), όπου έγινε δεκτή. Είχε μικρές συμμετοχές σε σαπουνόπερες, όπως στο "En nombre del amor" και "Un gancho al corazón". Μετά την αποφοίτησή της από το CEA της Televisa, έγινε γνωστή στην τηλεόραση πρωταγωνιστώντας στην τηλενουβέλα "Una familia con suerte".

Το 2018 ήταν μέλος της ομάδας των Λατινοαμερικανών youtubers DosogasTeam, που εμφανίζεται σε διάφορα βίντεο, τραγούδια και εκδηλώσεις.
Νιλ Ντε Πάου

Ο Νιλ Ντε Πάου ("Nill De Pauw", , γενν. 6 Ιανουαρίου 1990) είναι Βέλγος ποδοσφαιριστής, ο οποίος αγωνίζεται ως πλάγιος μέσος για τον Ατρόμητο.
Το Πουλί με τα Κρυσταλλένια Φτερά

Το Πουλί με τα Κρυσταλλένια Φτερά (ιταλικά: "L'uccello dalle piume di cristallo") είναι Ιταλική τζάλο ταινία του 1970, σε σκηνοθεσία του Ντάριο Αρτζέντο, στο σκηνοθετικό του ντεμπούτο. Η ταινία έκανε δημοφιλέστερο το ιταλικό είδος τζάλο. Είναι η πρώτη ταινία στη σειρά "Η Τριλογία των Ζώων", με συνέχειες "Ο Γάτος με τις 9 Ουρές" (1971) και "Τέσσερις Μύγες σε Γκρι Βελούδο" (1972).

Σε σενάριο του Αρτζέντο, η ταινία πήρε έμπνευση από το μυθιστόρημα του Φρέντερικ Μπράουν "The Screaming Mimi", το οποίο έγινε προσαρμογή στο Χόλιγουντ, ως "Screaming Mimi" (1958), σε σκηνοθεσία του Γκερντ Όσβαλντ.
Βαλκανικό Πρωτάθλημα Κωπηλασίας 1976

Το Βαλκανικό Πρωτάθλημα Κωπηλασίας 1976, γνωστό ως B΄ Βαλκανικοί Αγώνες Κωπηλασίας ήταν η 2η διοργάνωση του Βαλκανικού Πρωταθλήματος Κωπηλασίας, που διοργανώθηκε από την Γιουγκοσλαβική Ομοσπονδία Κωπηλασίας. Η διοργάνωση πραγματοποιήθηκε στο Δούναβη, στο Βελιγράδι από το Σάββατο 25 έως και την Κυριακή 26 Σεπτεμβρίου του 1976.<ref name=21/9/1976>Εφημερίδα Μακεδονία, 21/9/1976, σ. 4 "efimeris.nlg.gr", Ανακτήθηκε 20 Ιουλίου 2018</ref><ref name=28/9/1976>Εφημερίδα Μακεδονία, 28/9/1976, σ. 4 "efimeris.nlg.gr", Ανακτήθηκε 20 Ιουλίου 2018</ref><ref name=28/9/1976r>Εφημερίδα Ριζοσπάστης, 28/9/1976, σ. 8 "efimeris.nlg.gr", Ανακτήθηκε 20 Ιουλίου 2018</ref>

Στο πρωτάθλημα έλαβαν μέρος αθλητές στην κατηγορία ανδρών και εφήβων και διεξήχθησαν τα αγωνίσματα μονό σκιφ, διπλό σκιφ, δίκωπος με πηδαλιούχο, τετράκωπος με πηδαλιούχο, τετράκωπος χωρίς πηδαλιούχο και οκτάκωπος με πηδαλιούχο στους άνδρες και μονό σκιφ, δίκωπος με πηδαλιούχο, δίκωπος χωρίς πηδαλιούχο και τετράκωπος με πηδαλιούχο στους εφήβους. Εκτός από τις χώρες Βουλγαρία, Γιουγκοσλαβία, Ελλάδα και Ρουμανία, συμμετείχε για πρώτη φορά η Τουρκία.

Πρωταθλήτρια χώρα αναδείχθηκε η Βουλγαρία κατακτώντας συνολικά 6 χρυσά μετάλλια, 5 στους άνδρες και 1 στους εφήβους. Την δεύτερη θέση κατέλαβε η διοργανώτρια Γιουγκοσλαβία με 3 χρυσά μετάλλια στους εφήβους και την τρίτη η Ρουμανία με 1 χρυσό στους άνδρες.

Η σύνθεση της Εθνικής Ελλάδας αποτελούνταν από 42 κωπηλάτες, άνδρες και έφηβοι. Η προετοιμασία της Εθνικής πραγματοποιήθηκε στη Λίμνη Παμβώτιδα στα Ιωάννινα για περίπου 20 ημέρες. Η αποστολή αναχώρησε από την Θεσσαλονίκη το πρωί της Τετάρτης 22 Σεπτεμβρίου για το Βελιγράδι και επέστρεψε στην Αθήνα τη Δευτέρα 27 Σεπτεμβρίου.
Άντζελο Μπανταλαμέντι

Ο Άντζελο Μπανταλαμέντι ("Angelo Badalamenti", γενν. 22 Μαρτίου 1937) είναι Αμερικανός συνθέτης, γνωστός για τη μουσική που έγραψε για κινηματογραφικές ταινίες και την τηλεόραση, ιδίως για λογαριασμό του σκηνοθέτη Ντέιβιντ Λιντς. Ο Μπανταλαμέντι τιμήθηκε με Βραβείο Grammy το 1990 για το θέμα της σειράς "Τουίν Πηκς".
Torso

Torso (ιταλικά: "Il corpi presentano tracce di violenza carnale", που σημαίνει 'Τα κορμιά φέρουν ίχνη σαρκικής βίας') είναι ιταλική τζάλο ταινία σε σκηνοθεσία του Σέρτζιο Μαρτίνο. Η ταινία κυκλοφόρησε το 1973.
Στέφανος Δάνδολος

Ο Στέφανος Δάνδολος (γενν. 1970) είναι Έλληνας συγγραφέας και δημοσιογράφος.
Άγγελος Διονυσίου

Ο Άγγελος Διονυσίου (Αθήνα, 21 Φεβρουαρίου 1955) είναι Έλληνας τραγουδιστής της ποπ και του λαϊκού. Είναι αδερφός των επίσης τραγουδιστών Στέλιου Διονυσίου και Διαμαντή Διονυσίου και γιος του επίσης τραγουδιστή Στράτου Διονυσίου.

Κατηγορία:Έλληνες άνδρες τραγουδιστές
Τι Απέγινε η Σολάνζ

Τι Απέγινε η Σολάνζ; ή Τρόμος στο Παρθεναγωγείο ή Βιασμός στο Παρθεναγωγείο (ιταλικά: "Cosa avete fatto a Solange?") είναι Ιταλική τζάλο ταινία του 1972 σε σκηνοθεσία του Μάσιμο Νταλαμάνο. Πρωταγωνιστούν οι Φάμπιο Τέστι, Κάριν Μπάαλ, Γιοάχιμ Φούξμπεργκερ, Κριστίνα Γκαλμπό, και Καμίλ Κίτον. Η υπόθεση αφορά μια σειρά βίαιων φόνων που λαμβάνουν χώρα σε ένα καθολικό σχολείο θηλέων στην Αγγλία, όπου μια νεαρή μαθήτρια αγνοείται.

Η ταινία αποτελεί συμπαραγωγή των χωρών και παραγωγών Ιταλίας και Δυτικής Γερμανίας.
Αζάρι Τούσι

Ο Αζάρι Τούσι (περσ. آذری طوسی), ή Σαΐχ Τζαλαλουντινί Αλίι Χάμζα ιμπνι Μαλίκ Χασίμιι Μπαϋχάκιι Ισφαραϊνί Μαρβαζί (1380-1462) ήταν Πέρσης ποιητής. Το λογοτεχνικό του ψευδώνυμο σε μέρος της βιβλιογραφίας και σε έργα του είναι Νουριντίν.

Ο Αζάρι γεννήθηκε και πέθανε στο Εσφαράγιεν της βόρειας Περσίας, ενώ έζησε για αρκετό καιρό στο Τους, από όπου και η επωνυμία του. Το όνομα του πατέρα του ήταν Ισμαήλ Σαχ Μπαγκντάντι Αλί ιμπν Μαλίκ. Από τα πρώτα νεανικά του χρόνια ο Αζάρι άρχισε να γράφει ποιήματα, τα οποία υπέγραφε ως «Αζάρι». Αναφέρεται ότι το έργο του "Τζαβαΐρ-ουλ-Ασράρ" γράφηκε το 1430.

Ο Αζάρι ήταν μυστικιστής και θρησκόληπτος, και για τον λόγο αυτόν επονομάσθηκε «Βασιλιάς των πιστών». Ταξίδεψε δύο ή περισσότερες φορές ως προσκυνητής στη Μέκκα με τα πόδια, και εκεί συνέγραψε βιβλίο υπό τον τίτλο "Σαγιέ-αλ-σαμπάκ". Μετά την επιστροφή του από τη Μέκκα, ταξίδεψε στις Ινδίες και έγραψε εκεί, στο Σουλτανάτο Μπαχμανί, μερικά έργα του, παραμένοντας για καιρό στο κάστρο του Αχμάντ Σαχ Μπαχμανί, καθώς έγινε δεκτός εκεί με πολύ σεβασμό. Πολλά από τα ποιήματά του διαβάζονται μέχρι σήμερα σε όλες τις γλώσσες των μουσουλμανικών εθνών.
Αστέρης Κοββατζής

Ο Αστέρης Κοββατζής (1916–1983) ήταν Έλληνας λογοτέχνης.
Χάντε Φράσερ

Η Χάντε Φράσερ ("Jade Fraser", 8 Ιανουαρίου 1993 -) είναι Μεξικανή ηθοποιός. 

Έχει μια μεγαλύτερη αδελφή την Αναΐ, επίσης ηθοποιό. Σε ηλικία 17 ετών έγινε δεκτή στο Centro de Educación Artística. Ήταν ενεργό μέλος του Hashomer Hatzair Mexico. 

Πρωτοεμφανίστηκε στην τηλεόραση σε ηλικία 13 ετών στην ταινία "Dragonball Evolution". Έχει κάνει τηλεοπτικές διαφημίσεις και διαφημίσεις για καραμέλες.

Συμμετείχε στο Expo Fest 15, ένα γκαλά που παρουσιάζει θεματική επίδειξη μόδας quinceañera το 2014 και το 2015. Επίσης φωτογραφήθηκε για την κατάλογο γυναικείων ενδυμάτων Cklass για τη συλλογή της Άνοιξης του 2015.
Γεραλντίν Γαλβάν

Η Γεραλντίν Γαλβάν ("Geraldine Galván", γεννημένη ως Γεραλντίν Αλεχάντρα Γαλβάν Κορρέα "Geraldine Alejandra Galván Correa", 30 Αυγούστου 1993 -) είναι Μεξικανή ηθοποιός και τραγουδίστρια. 

Ξεκίνησε την καριέρα της σε ηλικία 4 ετών σε διάφορα προγράμματα και διαφημίσεις. Έχει δύο αδέλφια και προέρχεται από οικογένεια καλλιτεχνών. Προερχόμενη από τη δυναστεία Κορρέα, ο παππούς της, Αλεχάντρο Κορρέα, ήταν μέλος του τρίο "Los tres Caballeros". Ο αδελφός του παππού της, Τσαμίν Κορρέα, ήταν μαέστρος.

Σπούδασε στο artistic education της Televisa. Το 2001, πρωταγωνίστησε στην τηλενουβέλα "El noveno mandamiento".
Γιώργος Κοτανίδης

Ο Γιώργος Κοτανίδης (23 Μαΐου 1945 Θεσσαλονίκη - 28 Ιανουαρίου 2020 Αθήνα) ήταν Έλληνας ηθοποιός, σκηνοθέτης και συγγραφέας.
Αιγόσαγες

Οι Αιγόσαγες ήταν ένα κελτικό φύλο (Γαλάτες) που κατοικούσαν σε αμφότερες τις πλευρές του Ελλησπόντου, πρώτα στη Θράκη και αργότερα και στην Τρωάδα και τη Μυσία της ασιατικής πλευράς. 

Προερχόμενοι πιθανώς από το Βασίλειο της Τύλιδος στην ενδότερη Θράκη, πέρασαν στη Μικρά Ασία, όπου στρατολογήθηκαν από τον ηγεμόνα Άτταλο Α΄ της Περγάμου, που ήθελε να τους χρησιμοποιήσει ως μισθοφόρους στον πόλεμό του εναντίον του Σελευκίδη πρίγκιπα Αχαιού. Σύμφωνα με τον ιστορικό Πολύβιο, οι Αιγόσαγες συμπολέμησαν πράγματι με τον Άτταλο, ωστόσο μετά από την έκλειψη Σελήνης της 1ης Σεπτεμβρίου του 218 π.Χ. αρνήθηκαν να υπακούσουν. Τότε ο Άτταλος, μπροστά στον κίνδυνο εξεγέρσεως, τους οδήγησε πίσω στην πατρίδα τους στον Ελλήσποντο, υποσχόμενος να τους χαρίσει γη στην περιοχή ανάμεσα στη Λάμψακο και την Αλεξάνδρεια Τρωάδα. 
Μετά την αποχώρηση του ηγεμόνα, οι Αιγόσαγες ξεκίνησαν να λεηλατούν πόλεις στον Ελλήσποντο, επιδεικνύοντας μεγάλη βαρβαρότητα, και πολιόρκησαν την Τροία, αλλά εμποδίστηκαν από τον στρατηγό Θεμίστη του Πτολεμαίου Δ΄ του Φιλοπάτορα κατά την εκστρατεία του στην Αιολίδα. Τότε οι Γαλάτες στράφηκαν κατά των εδαφών της Αβύδου, καταλαμβάνοντας τη μικρή πόλη Αρίσβη, την οποία και χρησιμοποιούσαν ως εφαλτήριο των επιδρομών τους στη γύρω περιοχή. Στην περίπτωση αυτή ηττήθηκαν σε μάχη από τον βασιλιά Προυσία Α΄ της Βιθυνίας, που, αφού νίκησε τους άνδρες στη μάχη, δεν δίστασε να θανατώσει και σχεδόν όλες τις γυναίκες και τα παιδιά που συνελήφθησαν στο στρατόπεδο των αντιπάλων του, ενώ άφησε τους άνδρες του να πάρουν μαζί ό,τι βρέθηκε εκεί.
Φιλοκτήτης Διακομανώλης

Ο Φιλοκτήτης Διακομανώλης γεννήθηκε το 1946 στη Σάμο. Ήταν οικονομολόγος και συγγραφέας. Είχε ασχοληθεί με το μεγάλο οντολογικό ζήτημα της ύπαρξης του Θεού και της δημιουργίας του κόσμου, για περισσότερα από τριάντα χρόνια, μελετώντας –με αδογμάτιστη σκέψη– όλες τις θέσεις της θεολογίας και των σχετικών επιστημών.

Το δοκίμιό του «Υπάρχει Θεός; – Ο Θεός έπλασε τον άνθρωπο ή ο άνθρωπος το Θεό;» (εκδόσεις Ιωλκός, 2014, 2016 2η έκδοση) κέρδισε το Βραβείο Αναγνωστών (Κοινού) στην κατηγορία «Δοκίμιο, Μελέτη, Βιογραφία, Μαρτυρία» των Βραβείων Βιβλίου Public 2015.

Ο Φιλοκτήτης Διακομανώλης έχει κυκλοφορήσει ακόμα δύο βιβλία, το «Sasa», (εκδόσεις Ιωλκός, 2011) και τη «Δίκη των πρωθυπουργών» (εκδόσεις Ιωλκός, 2017).

Στις 14 Νοεμβρίου 2018, στην Αθήνα, έφυγε από τη ζωή από καρκίνο..
Ντίνα Μάγερ

Η Ντίνα Μάγερ (αγγλικά: Dina Meyer), (22 Δεκεμβρίου 1968) είναι Αμερικανίδα ηθοποιός του κινηματογράφου και της τηλεόρασης.
Ίντιθ Χεντ

Η Ίντιθ Χεντ (28 Οκτωβρίου 1897 - 24 Οκτωβρίου 1981) ήταν Αμερικανίδα σχεδιάστρια κουστουμιών, ενώ κατέχει το ρεκόρ για τα περισσότερα Όσκαρ Καλύτερων Κουστουμιών, 8 σε αριθμό από συνολικά 35 υποψηφιότητες.

Γεννημένη και μεγαλωμένη στην Καλιφόρνια, η Χεντ κατάφερε να βρει δουλειά ως καλλιτέχνης σκίτσου στη Paramount Pictures, χωρίς σχετική εκπαίδευση. Απέκτησε ιδιαίτερη φήμη μετά την δημιουργία του Σαρόνγκ φορέματος που φόρεσε η Ντόροθι Λαμούρ και στην πορεία καθιερώθηκε ως όνομα στα Βραβεία της Αμερικανικής Ακαδημίας μετά την νέα κατηγορία βραβείων για τα καλύτερα κουστούμια, το 1948. Η Χεντ θεωρήθηκε εξαιρετική για τις στενές σχέσεις που είχε με κάθε διάσημο όνομα που έντυνε, ανάμεσα σε αυτές βρισκόταν σχεδόν κάθε κορυφαίο θηλυκό αστέρι του Χόλιγουντ.

Μετά από 43 χρόνια, έφυγε από την Paramount για τη Universal, πιθανώς λόγω της επιτυχημένης συνεργασίας της με τον Alfred Hitchcock. Αργότερα ανέλαβε και δουλειές στην τηλεόραση.
Κεντρική Κίνα

μικρογραφία|Χάρτης της Κεντρικής Κίνας.
μικρογραφία|Με πράσινο, η οικονομική περιοχή της Κεντρικής Κίνας.
Η Κεντρική Κίνα είναι γεωγραφική και χαλαρά καθορισμένη πολιτιστική περιοχή η οποία καταλαμβάνει τις επαρχίες Χενάν, Χουπέι και Χουνάν. Μερικές φορές συμπεριλαμβάνεται και η επαρχία Τσιανγκσί. Η Κεντρική Κίνα ανήκει σήμερα στην Νότια Κεντρική Κίνα που διοικεί η Λαϊκή Δημοκρατία της Κίνας. Στο πλαίσιο του Σχεδίου Ανάπτυξης της Κεντρικής Κίνας το οποίο ενέκρινε το Συμβούλιο της Λαϊκής Δημοκρατίας της Κίνας το 2004, οι γύρω επαρχίες Σανσί και Ανχουέι ορίζονται επίσης ως μέρη των αναπτυξιακών ζωνών της Κεντρικής Κίνας.
Scania AB

Η Scania AB είναι μεγάλη σουηδική εταιρεία παραγωγής εμπορικών οχημάτων – παράγοντας βαριά φορτηγά και λεωφορεία. Παράγει επίσης κινητήρες ντίζελ για βαριά οχήματα, καθώς και θαλάσσιες και γενικές βιομηχανικές εφαρμογές.

Η Scania AB σχηματίστηκε το 1911 από την συγχώνευση της Vabis με έδρα το Σέντερτελιε και της Maskinfabriks-aktiebolaget Scania με έδρα το Μάλμε. Εδρεύει στο Σεντερτάλιε από το 1912. Σήμερα η Scania διατηρεί εργοστάσια στην Σουηδία, τη Γαλλία, τις Κάτω Χώρες, την Ινδία, την Αργεντινή, την Βραζιλία, την Πολωνία, τη Ρωσία και τη Φινλανδία Επίσης, διατηρεί εργοστάσια συναρμολόγησης σε δέκα κράτη της Αφρικής, της Ασίας και της Ευρώπης. Η Scania διατηρεί παρουσία σε παγκόσμιο επίπεδο. Το 2018 απασχολούσε 52.103 άτομα ανά τον κόσμο.

Η Scania ήταν εισηγμένη εταιρεία στο Χρηματιστήριο της Στοκχόλμης από το 1996 έως το 2014. Η εταιρεία ανήκει εξολοκλήρου στον όμιλο Volkswagen.

Το λογότυπο της Scania εμφανίζει ένα γρύπα, στοιχείο δανεισμένο από το εθνόσημο της επαρχίας Σκάνιας ().
Μαργαρίτα Φαρνέζε

H Μαργαρίτα Φαρνέζε, ιταλ. Margherita Farnese (7 Νοεμβρίου 1567 - 13 Απριλίου 1643) από τον Οίκο των Φαρνέζε ήταν κόρη του δούκα της Πάρμας· παντρεύτηκε τον διάδοχο του δουκάτου της Μάντοβας. Αργότερα έγινε μοναχή.
Κλάουδια Μάρτιν

Η Κλάουδια Μάρτιν ("Claudia Martín Martínez", 28 Αυγούστου 1989 -) είναι Μεξικανή ηθοποιός και επικοινωνιολόγος. 

Από μικρή ηλικία έδειξε ενδιαφέρον για την ηθοποιία, ενώ έμαθε να χορεύει και να τραγουδά. Έχει πτυχίο στην οπτικοακουστική επικοινωνία από το Πανεπιστήμιο Charles III της Μαδρίτης. Έζησε στη Μαδρίτη για τέσσερα χρόνια, όπου σπούδασε ηθοποιία και costume design και για λίγο καιρό στην Αγγλία όπου σπούδασε αγγλικά. 

Μετά το τέλος των σπουδών της επέστρεψε στο Μεξικό και εργάστηκε στην τηλεοπτική εταιρεία Televisa, ως costume designer για τις διάφορες παραγωγές της. Ένα χρόνο αργότερα εγκατέλειψε την δουλειά της και ξεκίνησε μαθήματα ηθοποιίας στο Centro de Educación Artística.

Έκανε το ντεμπούτο της στην τηλεόραση το 2015 στην τηλενουβέλα "Amores con trampa", και το 2017 έπαιξε τον πρώτο της πρωταγωνιστικό ρόλο στην τηλενουβέλα "Sin tu mirada".

Την περίοδο 2015-2016 ήταν σύντροφος του ηθοποιού Χάρι Γεϊτνερ. Τον Νοέμβριο του 2019 παντρεύτηκε με τον Αντρές Τοβάρ.
Don't Smile at Me

Το Don't Smile at Me (στυλιζαρισμένο με όλα τα γράμματα μικρά) είναι το πρώτο άλμπουμ της τραγουδίστριας Μπίλι Άιλις. Κυκλοφόρησε στις 11 Αυγούστου 2017 μέσω της Interscope Records, και περιέχει διάφορα σινγκλ που έχουν ήδη κυκλοφορήσει, όπως τα "Ocean Eyes", "Bellyache", "Watch", "Copycat" και "Idontwannabeyouanymore". Το κομμάτι "My Boy" χρησιμοποιήθηκε στο τέταρτο επεισόδιο της τρίτης σεζόν της Αμερικανικής τηλεοπτικής σειράς "Shadowhunters". Η Άιλις είχε καταγράψει και δεύτερο τραγούδι για την εκπομπή, αλλά το σχέδιο δεν προχώρησε γιατί το δοκιμαστικό τραγούδι διέρρευσε. Το δημοφιλές τραγούδι "Ocean Eyes" συμπεριλήφθη στις ταινίες The Hate U Give και Everything, Everything.
Photomath

Η Photomath είναι εφαρμογή κινητού, η οποία έχει περιγραφή ως "αριθμομηχανή-κάμερα". Χρησιμοποιεί μια κάμερα τηλεφώνου για να αναγνωρίζει τις μαθηματικές εξισώσεις και μετά τις εμφανίζει λυμένες βήμα προς βήμα στην οθόνη. Είναι διαθέσιμη δωρεάν στα λειτουργικά Android και iOS. Η εφαρμογή κυκλοφόρησε το 2014 από τη Microblink, μια εταιρεία με έδρα το Ζάγκρεμπ, η οποία διαθέτει γραφείο στο Λονδίνο. Η εταιρεία ειδικεύεται στο λογισμικό αναγνώρισης κειμένου.

Από το 2016, εκτός από τυπωμένα κείμενα, αναγνωρίζει και τους γραφικούς χαρακτήρες, παρέχοντας τα βήματα για την λύση της μαθηματικής εξίσωσης.

Από το 2017, η Photomath λειτουργεί ως ξεχωριστή εταιρεία.

Κατατάχθηκε τρίτη στον κατάλογο των 20 καλύτερων εφαρμογών μάθησης. Επαινέθηκε και επικρίθηκε από τους εκπαιδευτικούς.

Έχει πάνω από 50 εκατομμύρια λήψεις στο Google Play.
Χουμερσίντο δε Αθκαράτε

Ο Χουμερσίντο δε Αθκαράτε ("Gumersindo de Azcárate", 1840-1917) ήταν Ισπανός φιλόσοφος, νομικός, πολιτικός και ιστορικός συγγραφέας.

Ο δε Αθκαράτε γεννήθηκε στο Λεόν και σπούδασε νομικά στο Οβιέδο. Στη συνέχεια, από το 1864, δίδαξε συγκριτικό δίκαιο στη Μαδρίτη, εκπροσωπώντας ταυτοχρόνως τη Λεόν στο ισπανικό κοινοβούλιο. Την επόμενη δεκαετία, άρχισε να διδάσκει μαζί με τους Φρανθίσκο Χινέρ δε λος Ρίος Χουλιάν Σανς δελ Ρίο στο «Ελεύθερο Ίδρυμα Διδασκαλίας».

Ο δε Αθκαράτε ήταν από τους κορυφαίους εκπροσώπους του «κραουσισμού», ενός φιλοσοφικού ρεύματος με βάση τη διδασκαλία του Καρλ Κρίστιαν Φρήντριχ Κράουζε, που υποστηρίζει την ανεκτικότητα και την ακαδημαϊκή ελευθερία από τη δογματική διδαχή. Στα έργα του ο δε Αθκαράτε αντιτίθεται στον υπερβολικό πολιτικό συγκεντρωτισμό, προτείνει την ιδιωτικοποίηση των μη βασικών κρατικών λειτουργιών και μελετά μοντέλα κοινοβουλευτικής και αποκεντρωμένης διοικήσεως. Το κορυφαίο έργο του, το «Δοκίμιο ιστορίας του δικαιώματος της ιδιοκτησίας», τον αναδεικνύει και ως ιστορικό συγγραφέα.

Το 1871 ο Χουμερσίντο δε Αθκαράτε ίδρυσε μαζί με άλλους νέους πολιτικούς το μετέπειτα «Μεταρρυθμιστικό Ρεπουμπλικανικό Κόμμα» (αρχικώς «Ριζοσπαστικό Δημοκρατικό Κόμμα»).
Σαιν-Ζυλιάν-αν-Ζενεβουά

Το Σαιν-Ζυλιάν-αν-Ζενεβουά (γαλλικά: Saint-Julien-en-Genevois) είναι κοινότητα στα ανατολικά της Γαλλίας, στο νομό Άνω Σαβοΐας της περιοχής Ωβέρνη-Ρον-Αλπ, στα σύνορα με την Ελβετία. Είναι υπονομαρχία του νομού και ο πληθυσμός της ανέρχεται σε 14.258 κατοίκους (2017).

Αποτελεί τμήμα του διαμεθοριακού αστικού κέντρου της Γενεύης.

Οι κάτοικοι αποκαλούνται Σαιν-Ζυλιανουά (ζ).
Τζέιμς Ρόουλαντ Έιντζελ

Ο Τζέιμς Ρόουλαντ Έιντζελ ("James Rowland Angell", 8 Μαΐου 1869 – 4 Μαρτίου 1949) ήταν Αμερικανός ψυχολόγος και εκπαιδευτικός. Υπηρέτησε ως πρόεδρος του Πανεπιστημίου Γέιλ από το 1921 έως το 1937.
51η πολιτεία

Η 51η πολιτεία, στον αμερικανικό πολιτικό λόγο, μετά το 1959, είναι μια φράση που αναφέρεται σε περιοχές ή τοποθεσίες που θεωρούνται σοβαρά ή επιφανειακά ως υποψήφιες για αμερικανική κρατική υπόσταση, ενώνοντας τις 50 πολιτείες που συνθέτουν σήμερα τις Ηνωμένες Πολιτείες. Η φράση έχει εφαρμοστεί σε εξωτερικά εδάφη καθώς και σε τμήματα των υπαρχόντων κρατών τα οποία θα γίνονταν δεκτά ως ξεχωριστά κράτη από μόνα τους.

Οι ψηφοφόροι στην περιφέρεια της Κολούμπια και στο Πουέρτο Ρίκο ψήφισαν και οι δύο για κρατική υπόσταση σε δημοψηφίσματα. Ως υποψήφιοι για κρατική ιδιότητα, η αποδοχή τους στην Ένωση απαιτεί την έγκριση του Κογκρέσου. Η Αμερικανική Σαμόα, το Γκουάμ, οι Βόρειες Μαριάνες Νήσοι και οι Παρθένοι Νήσοι των Ηνωμένων Πολιτειών είναι επίσης περιοχές των ΗΠΑ και θα μπορούσαν ενδεχομένως να γίνουν πολιτείες των ΗΠΑ. 

Η φράση "51η πολιτεία" έχει μερικές φορές διεθνείς πολιτικές συνεργασίες που δεν έχουν απαραίτητα να κάνουν με το να γίνουν ένα αμερικανικό κράτος. Η φράση "51η πολιτεία" μπορεί να χρησιμοποιηθεί με μια θετική έννοια, που σημαίνει ότι μια περιοχή ή μια περιοχή είναι τόσο ευθυγραμμισμένη, υποστηρικτική και ευνοϊκή με τις Ηνωμένες Πολιτείες, ότι είναι σαν ένα αμερικανικό κράτος. Μπορεί επίσης να χρησιμοποιηθεί σε υποτιμητική έννοια, που σημαίνει ότι μια περιοχή ή περιοχή θεωρείται ότι βρίσκεται υπό υπερβολική αμερικανική πολιτισμική ή στρατιωτική επιρροή ή έλεγχο. Σε διάφορες χώρες του κόσμου, οι άνθρωποι που πιστεύουν ότι ο τοπικός ή ο εθνικός πολιτισμός τους έχει γίνει αμερικανικός, χρησιμοποιούν μερικές φορές τον όρο "51η πολιτεία" σε σχέση με τις δικές τους χώρες. 

Πριν η Αλάσκα και η Χαβάη γίνουν πολιτείες των Ηνωμένων Πολιτειών το 1959, η αντίστοιχη έκφραση ήταν "49η πολιτεία".
Τζον Μακ Ένρο

Ο Τζον Μακ Ένρο ("John Patrick McEnroe Jr.", γεν. 16 Φεβρουαρίου 1959) είναι Αμερικανός πολυνίκης αθλητής παγκόσμιας κλάσης, με διεθνείς διακρίσεις στην αντισφαίριση. Έγινε ευρύτερα γνωστός λόγω του έντονου ανταγωνισμού του με τον Σουηδό τενίστα Μπγιορν Μποργκ κατά τη διάρκεια της δεκαετίας του ’80, αλλά και για την απειθαρχία του έναντι εσφαλμένων (κατά τη γνώμη του) αποφάσεων των διαιτητών, την οποία εξέφραζε με ενίοτε προκλητικό τρόπο, κάτι ασυνήθιστο στην ιστορία του σπορ αυτού, έχοντας σαν αποτέλεσμα κατηγορηθεί και τιμωρηθεί από τις αθλητικές αρχές.
Μάγια Μισάλσκα

Η Μάγια Μισάλσκα ("Miroslava Maya Mishalska Harasicowcz", 8 Δεκεμβρίου 1971 -) είναι Πολωνο-Μεξικανή ηθοποιός, βιολίστρια και παρουσιάστρια.

Σε ηλικία έξι ετών ξεκίνησε να παίζει βιολί. Μετά από δέκα χρόνια σπουδών στο μουσικό ωδείο, αναζητούσε μια ευκαιρία να πειραματιστεί στο θέατρο. Το πάθος της για ηθοποιία σημείωσε άνοδο αφού συμμετείχε σε ένα έργο του Φεντερίκο Γκαρθία Λόρκα. Λίγα χρόνια αργότερα εγκαταστάθηκε στην Πόλη του Μεξικού και ξεκίνησε τις σπουδές στην ηθοποιία. Μετά την εγγραφή στο Centro de Estudios Artisticos (CEA) της Televisa, το ταλέντο και η ομορφιά της παρατήρησαν πολλοί παραγωγοί. 

Έχει παίξει σε διάφορες τηλενουβέλες, θεατρικά έργα και ταινίες. Εκτός από την μητρική της γλώσσα τα Πολωνικά, μιλάει Ισπανικά, Γαλλικά, Αγγλικά και λίγο Ρωσικά.
Βέστερνγκρουντ

Το Βέστερνγκρουντ είναι μια κοινότητα στην επαρχία Ασσάφερνμπουρκ της περιφέρειας Κάτω Φρανκονία στη Βαυαρία στην Γερμανία. Από το 2013 έως τις 31 Φεβρουαρίου 2020 (που αποχώρησε το Ηνωμένο Βασίλειο από την ΕΕ) ήταν το γεωγραφικό κέντρο της Ευρωπαϊκή Ένωση.
Μισισάουγκα Ίνγκολς ΦΚ

Η Μισισάουγκα Ίνγκολς ΦΚ ήταν μια καναδική επαγγελματική ποδοσφαιρική ομάδα η οποία ιδρύθηκε το 2010. Αγωνίστηκε στην Κανάτιαν Σόκερ Λιγκ για 2 περιόδους. Το 2013 διαλύθηκε επειδή η χορηγός εταιρεία απέσυρε τη χορηγία της μετά την απόφαση της Καναδική Ποδοσφαιρική Ομοσπονδία να ακυρώσει το Κανάτιαν Σόκερ Λιγκ.
Ο Γάτος με τις 9 Ουρές

Ο Γάτος με τις 9 Ουρές (ιταλικά: "Il gatto a nove code") είναι ιταλική τζάλο ταινία του 1971, σε σκηνοθεσία του Ντάριο Αρτζέντο. Είναι προσαρμογή της ιστορίας των Νταρντάνο Σακέτι, Λουίτζι Κότσι και Μπράιαν Έντγκαρ Ουάλας. Πρωταγωνιστούν οι Τζέιμς Φρανσίσκους, Καρλ Μάλντεν, και Κατρίν Σπάακ.

Παρά το γεγονός ότι είναι το δεύτερο μέρος της "Τριλογίας των Ζώων" του Αρτζέντο (μαζί με "Το Πουλί με τα Κρυσταλλένια Φτερά" και "Τέσσερις Μύγες σε Γκρι Βελούδο"), ο τίτλος "ο γάτος με τις 9 ουρές" δεν παραπέμπει άμεσα σε πραγματικό γάτο, ούτε σε μαστίγιο με εννιά λουριά, αλλά αναφέρεται στον αριθμό των στοιχείων που οι πρωταγωνιστές ακολουθούν, για να λύσουν το μυστήριο των φόνων.

Ενώ ήταν επιτυχημένη στην Ευρώπη, απορρίφθηκε στις Ηνωμένες Πολιτείες. Ο Αρτζέντο παραδέχθηκε στο βιβλίο "Broken Mirrors, Broken Minds: The Dark Dreams of Dario Argento" ότι δεν έμεινε ευχαριστημένος με την ταινία, και έχει αναφέρει πολλές φορές ότι είναι η λιγότερο αγαπημένη του.
Φιλελεύθερο Δημοκρατικό Κόμμα της Λευκορωσίας

Το Φιλελεύθερο Δημοκρατικό Κόμμα της Λευκορωσίας ( , σύντμηση: ЛДПБ) είναι ένα εθνικιστικό πολιτικό κόμμα στη Λευκορωσία. Ιδρύθηκε τον Φεβρουάριο του 1994 στο Μινσκ, έχει πάνω από 47.000 μέλη και πρόεδρος του είναι ο Σεργκέι Γκαϊντούγκεβιτς. 

Στην πραγματικότητα, η ιστορία του κόμματος άρχισε το 1990 με την ίδρυση του Φιλελεύθερου Δημοκρατικού Κόμματος της Σοβιετικής Ένωσης, που σύντομα άνοιξε ένα παράρτημα στη Λευκορωσία. Παρά το όνομά του, όπως και το ομόλογο κόμμα στη Ρωσία, το ΦΔΚΛ χαρακτηρίζεται ως «ούτε φιλελεύθερο ούτε δημοκρατικό» κόμμα, αλλά μάλλον ως προσκολλημένο σε εθνικιστική ακροδεξιά ιδεολογία. 

Το κόμμα περιγράφει τη θέση του ως μία «εποικοδομητική και δημοκρατική αντιπολίτευση», αλλά στην πράξη θεωρείται ως φιλοκυβερνητικό και ότι στηρίζει τον Πρόεδρο Αλεξάντερ Λουκασένκο.
Εκλογική Περιφέρεια Πάφου

Η Εκλογική Περιφέρεια Πάφου είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Πάφου. Από την Εκλογική Περιφέρεια Πάφου εκλέγονται για την ελληνοκυπριακή κοινότητα 4 βουλευτές στη Βουλή των Αντιπροσώπων.
Κοινοβούλιο του Τουβαλού

Το Κοινοβούλιο του Τουβαλού ή "Palamene o Tuvalu" είναι η μονοθάλαμη εθνική βουλή του Τουβαλού
Εκλογική Περιφέρεια Αμμοχώστου

Η Εκλογική Περιφέρεια Αμμοχώστου είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Αμμοχώστου. Από την Εκλογική Περιφέρεια Αμμοχώστου εκλέγονται για την ελληνοκυπριακή κοινότητα 11 βουλευτές στη Βουλή των Αντιπροσώπων.
Εκλογική Περιφέρεια Κερύνειας

Η Εκλογική Περιφέρεια Κερύνειας είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Κερύνειας. Είναι η μικρότερη Εκλογική Περιφέρεια της Κύπρου. Από την Εκλογική Περιφέρεια Κερύνειας εκλέγονται για την ελληνοκυπριακή κοινότητα 3 βουλευτές στη Βουλή των Αντιπροσώπων.
Σαϊντά

Η Σαϊντά () είναι η πρωτεύουσα της ομώνυμης επαρχίας της Αλγερίας. Σύμφωνα με την απογραφή του 2008 έχει 128.413 κατοίκους, από 115.166 το 1998, σημειώνοντας ετήσια αύξηση 1,12%.
Ενωμένο Κόμμα των Πολιτών της Λευκορωσίας

Το Ενωμένο Κόμμα των Πολιτών της Λευκορωσίας ( ) είναι ένα φιλελεύθερο συντηρητικό πολιτικό κόμμα στη Λευκορωσία. Ιδρύθηκε το 1995 με τη συγχώνευση δύο κομμάτων, του Κόμματος των Πολιτών και του Ενωμένου Δημοκρατικού Κόμματος. Από το 2000, πρόεδρος του κόμματος είναι ο πολιτικός Ανατόλι Λεμπέντκο. Η έδρα του είναι στο Μινσκ και έχει πάνω από 3.500 μέλη. 

Το Ε.Κ.Π. είναι αντιπολιτευόμενο στην κυβέρνηση του Προέδρου Αλεξάντερ Λουκασένκο.Διάσημα μέλη του κόμματος είναι ο πρώην πρωθυπουργός Μιχαήλ Τσίχιρ, οι πολιτικοί Γιούρι Ζακαρένκο και Βίκιτορ Γκόντσαρ που εξαφανίστηκαν μυστηριωδώς το 1999 και πιθανολογείται ότι απήχθησαν και δολοφονήθηκαν, κ.α.
Κερατινοκύτταρα

μικρογραφία| Κερατινοκύτταρα (πράσινα) στο δέρμα ενός ποντικιού
Το κερατινοκύτταρο είναι ο κυριότερος (άνω του 90%) κυτταρικός τύπος που εμφανίζεται στην επιδερμίδα. Αυτός ο τύπος κυττάρων παράγει κερατίνη και διαφοροποιείται κατά την πορεία της κερατινοποίησης, καθώς μετακινείται από το κάτω στρώμα της επιδερμίδας στα ανώτερα στρώματα (τα οποία αντιμετωπίζουν τον εξωτερικό κόσμο). Από αυτό αναπτύσσεται σαν τελικό στάδιο το κερατοκύταρρο (συνώνυμο: το κορνεοκύταρρο). 
μικρογραφία| Ιστολογία ενός στρώματος επιδερμίδας που αποτελείται από το χόριο και τα διαφορετικά στρώματα των κερατινοκυττάρων
Φάνι Έντελμαν

Η Φάνι Γιακόφκις (ισπανικά: "Fanny Jacovkis", 27 Φεβρουαρίου 1911 - 1 Νοεμβρίου 2011), περισσότερο γνωστή ως Φάνι Έντελμαν ("Fanny Edelman"), ήταν Αργεντινή πολιτικός, η οποία ήταν μέλος στις Διεθνείς Ταξιαρχίες, στη Δεύτερη Ισπανική Δημοκρατία. Υπήρξε επίσης, από το 1970 έως και το 2011, που πέθανε, τιμόμενος πρόεδρος του Κομμουνιστικού Κόμματος Αργεντινής. Τον Μάρτιο του 2011, τιμήθηκε και με κρατικό μετάλλιο από το Εθνικό Τάγμα Χοσέ Μαρτίν της Κούβας.
Δήμος Κράθιδος

Ο Δήμος Κράθιδος ή Κραθίδος ήταν δήμος της πρώην Επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.
Οίκος του Δαβίδ

Ο Οίκος του Δαβίδ ή Γενεαλογική Γραμμή του Δαβίδ (που είναι γνωστός στα Εβραϊκά ως "Malkhut Beit David", מלכות בית דוד - "Βασίλειο του Οίκου του Δαβίδ") αναφέρεται στη γενεαλογία του βασιλιά Δαβίδ μέσω των κειμένων της Εβραϊκής Βίβλου, της Καινής και Παλαιάς Διαθήκης και μέσω των επόμενων αιώνων.
Σίλβια Ναβάρρο

Η Σίλβια Ναβάρρο ("Silvia Angélica Navarro Barva", 19 Σεπτεμβρίου 1978 -) είναι Μεξικανή ηθοποιός.

Παρακολούθησε και αποφοίτησε από το "Κέντρο Μελετών και Εκπαίδευσης" (CEFAC), στην Πόλη του Μεξικού. Έκανε το ντεμπούτο της στην τηλεόραση το 1998 και πρωταγωνίστησε στην τηλενουβέλα "Perla".

Από το 2012 είναι σχέση με τον Χεράρδο Κασανόβα. Στις 17 Φεβρουαρίου 2015 ανακοίνωσε ότι είναι έγκυος και στις 7 Σεπτεμβρίου 2015 γέννησε ένα υγιέστατο αγόρι, τον Λεόν.
Τούπακ Αμαρού ΙΙ

Ο Χοσέ Γαβριέλ Τούπακ Αμαρού (ισπανικά: "José Gabriel Túpac Amaru", 10 Μαρτίου 1738 - 18 Μαΐου 1781), περισσότερο γνωστός ως Τούπακ Αμαρού ΙΙ, ήταν Περουβιανός επαναστάτης και ηγέτης της επανάστασης γηγενών κατά της ισπανικής κυριαρχίας, επανάσταση η οποία του στοίχισε και τη ζωή. Κι έτσι έγινε μία θρυλική φιγούρα του Πολέμου Ανεξαρτησίας του Περού και γενικότερα του κινήματος για τα δικαιώματα των αυτοχθόνων πληθυσμών.
Κροσσοπτερύγιοι

Οι Κροσσοπτερύγιοι είναι ομάδα οστεϊχθύων στην κατηγορία του σαρκοπτέρυγων (Sarcopterygii). Οι πλησιέστεροι συγγενείς της είναι οι Δίπνοοι (Dipnoi) και τα Τετράποδα (Tetrapoda).
Οδηγίες για την Προσβασιμότητα του Περιεχομένου του Ιστού

Οι Οδηγίες για την Προσβασιμότητα του Περιεχομένου του Ιστού (Web Content Accessibility Guidelines - WCAG ) αποτελούν μέρος μιας σειράς κατευθυντήριων γραμμών για την προσβασιμότητα στον ιστό που δημοσιεύονται από την Πρωτοβουλία για την Προσβασιμότητα στον Παγκόσμιο Ιστό (WAI) της World Wide Web Consortium (W3C), που αποτελεί τον κύριο διεθνή οργανισμό τυποποίησης για το Διαδίκτυο. Πρόκειται για μια σειρά συστάσεων για την πιο προσιτή πρόσβαση στο περιεχόμενο του ιστού, κυρίως για άτομα με ειδικές ανάγκες - αλλά και για όλους τους φορείς χρήστη, συμπεριλαμβανομένων των πολύ περιορισμένων συσκευών, όπως τα κινητά τηλέφωνα. Η WCAG 2.0, δημοσιεύθηκε τον Δεκέμβριο του 2008 και έγινε πρότυπο ISO, ISO/IEC 40500: 2012, τον Οκτώβριο του 2012. Η WCAG 2.1 έγινε Σύσταση του W3C τον Ιούνιο του 2018.
Λευκορωσικό Σοσιαλδημοκρατικό Κόμμα (Συνέλευση)

Το Λευκορωσικό Σοσιαλδημοκρατικό Κόμμα (Συνέλευση) ( ) είναι ένα σοσιαλδημοκρατικό πολιτικό κόμμα στη Λευκορωσία. Είναι αντιπολιτευόμενο στην κυβέρνηση του Προέδρου Αλεξάντερ Λουκασένκο.
Ρομπέρ Ντόρφμανν

Ο Ρομπέρ Ντόρφμανν (γαλλικά: Robert Dorfmann 3 Μαρτίου 1912 -11 Αυγούστου1999) ήταν Γάλλος παραγωγός κινηματογραφικών ταινιών που εργάστηκε από τη δεκαετία του 1950 έως τη δεκαετία του 1970.

Οι αξιοσημείωτες ταινίες του περιλαμβάνουν την Τριστάνα του Λουίς Μπουνιουέλ (1970), τον Ο Κόκκινος Κύκλος του Ζαν-Πιέρ Μελβίλ (1970), το Τράφικ του Ζακ Τατί (1971) και τον Πεταλούδα του Φράνκλιν Σάφνερ (1973).Το 1978 του απονεμήθηκε ένα Τιμητικό Βραβείο Σεζάρ για την προσφορά του στην έβδομη τέχνη.
Βασίλειος Γρηγορίου

Ο Βασίλειος Γρηγορίου (1965, Τρίκαλα) είναι Έλληνας χημικός, διδάκτωρ φυσικοχημείας, ερευνητής, εφευρέτης, επιχειρηματίας τεχνολογιών. Είναι διευθυντής και πρόεδρος Δ.Σ. του Εθνικού Ιδρύματος Ερευνών. Ο Βασίλειος Γρηγορίου είναι, επίσης, συνιδρυτής και διευθύνων σύμβουλος της Advent Technologies. Στη διάρκεια της σταδιοδρομίας του, απέκτησε διεθνή αναγνώριση με θητεία σε ερευνητικές και διοικητικές θέσεις. Οι σπουδές του στην Ελλάδα ξεκίνησαν στο Πανεπιστήμιο Πατρών, ενώ οι σπουδές του στις ΗΠΑ πραγματοποιήθηκαν στο πανεπιστήμιο του Ντιουκ όπου και πήρε διδακτορικό δίπλωμα (PhD) στη φυσικοχημεία, το 1993. Επίσης, υπήρξε ερευνητής στο Πανεπιστήμιο του Πρίνστον των ΗΠΑ, κατά το 1994, έχοντας λάβει την υποτροφία National Research Service Award (NRSA). Έχει διατελέσει πρόεδρος της Ένωσης για την Εφαρμοσμένη Φασματοσκοπία "(Society for Applied Spectroscopy - SAS)" και συμμετέχει ως Εθνικός Αντιπρόσωπος της Ελλάδας στην "Επιτροπή Ευρωπαϊκού Συμβουλίου Έρευνας (ERC)" για το πρόγραμμα Horizon 2020, τις δράσεις Mari Sklodowska-Curie και τον τομέα Μελλοντικών και Αναδυόμενων Τεχνολογιών "(Future and Emerging Technologies-FET)."
Σουσάνα Τσάβες

Η Σουσάνα Τσάβες Καστίγιο (ισπανικά: "Susana Chávez Castillo", 5 Νοεμβρίου 1974 - 6 Ιανουαρίου 2011) ήταν Μεξικανίδα ποιήτρια και ακτιβίστρια ανθρώπινων δικαιωμάτων, η οποία γεννήθηκε, μεγάλωσε και πέθανε στην πόλη Σιουδάδ Χουάρες.

Είναι περισσότερο γνωστή, για τη φράση της, κατά τη διάρκεια των διαδηλώσεων για τις δολοφονίες γυναικών της γενέτειρά της: "Ni una muerta más" ("Καμία άλλη νεκρή").
Κογκρέσο των Ομόσπονδων Πολιτειών της Μικρονησίας

Το Κογκρέσο των Ομόσπονδων Πολιτειών της Μικρονησίας αποτελείται από 14 ακομμάτιστα μέλη: 10 μέλη εκλέγονται για θητεία δύο ετών σε 10 μονοεδρικές εκλογικές περιφέρειες και 4 μέλη εκλέγονται για θητεία 4 ετών, ένα από καθεμιά πολιτεία "επικρατείας" ('at large').
Μιλέν Ντεμονζό

Η Μιλέν Ντεμονζό (Γαλλικά: Marie-Hélène Demongeot), 29 Σεπτεμβρίου 1935) είναι Γαλλίδα ηθοποιός με μια σταδιοδρομία που εκτείνεται σε έξι δεκαετίες και έχει εμφανιστεί σε 72 ταινίες από το 1953.
Εμρέ Μορ

Ο Εμρέ Μορ ("Emre Mor", γενν. στις 24 Ιουλίου 1997) είναι Τούρκος επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Θέλτα Βίγο.